თემურ წიკლაური

თეიმურაზ (თემურ) წიკლაური (დ. 22 იანვარი, 1946, კოჯორი — გ. 1 თებერვალი, 2021, გორი) — ქართველი საესტრადო მომღერალი და მსახიობი, ანსამბლ „ივერიას“ წევრი. საქართველოს სსრ დამსახურებული არტისტი (1980), საქართველოს სახალხო არტისტი (1990) და თბილისის საპატიო მოქალაქე (2010). თემურ წიკლაური დაიბადა 1946 წელს კოჯორში. სწავლობდა კოჯრის საშუალო სკოლაში. 1972 წელს დაამთავრა ილია ჭავჭავაძის უცხო ენათა პედაგოგიური ინსტიტუტი. 1967 წლიდან იყო საქართველოს ფილარმონიის მსახიობი. 1967–1972 წლებში იყო ანსამბლ „ციცინათელას“ წევრი, 1972 წლიდან ანსამბლ „ივერიას“ სოლისტი. მისი რეპერტუარი მოიცავს ქართველ კომპოზიტორთა სიმღერებს, მათ შორის: ნოდარ გიგაურის „ჩემი თბილისი და ფიროსმანი“, გიორგი ცაბაძის „საქართველოს მანანებო“, ალექსანდრე ბასილაიას „იყიდება საქართველო“, ვაჟა აზარაშვილის „დინამო“, ალექსანდრე ბასილაიას მიუზიკლები: არწივი (1980, „ჩხიკვთა ქორწილი“), მეფე აიეტი (1983, „არგონავტები“), გერვასი (1986, „თოვლის ბებოს ზღაპარი“), ნიკო ფიროსმანი (1995, „ფიროსმანი“). თემურ წიკლაურის მონაწილეობა აქვს მიღებული რამდენიმე ფილმში: „სინათლე ჩვენს ფანჯრებში“ (1968), „ივერია, სიყვარული და…“(1974), „უმცროსი და“ (1977), „არგონავტები“ (1985). 2014 წლის 23 იანვარს თბილისის დიდ საკონცერტო დარბაზთან თემურ წიკლაურის ვარსკვლავი გაიხსნა. ჰყავდა მეუღლე ლილი ზღვაური და ორი შვილი — ვაჟი, გიორგი (გ. 1983) და ქალიშვილი ქეთევან წიკლაური. გარდაიცვალა 2021 წლის 1 თებერვალს, COVID-19-ით გამოწვეული გართულებების შედეგად. დაკრძალეს კოჯორში, ვაჟის, გიორგის გვერდით. 2022 წლის დასაწყისში, თბილისში, ადამ მიცკევიჩის 21 ნომერში მდებარე სკვერს მიენიჭა თემურ წიკლაურის სახელი, ხოლო 2022 წლის 4 ოქტომბერს, გამოიცა ბიოგრაფიული წიგნი „ხმა ალია სულისა“, რომელიც მომღერლის ცხოვრების შესახებ მოგვითხრობს. 1969: „სინათლე ჩვენს ფანჯრებში“ (ნოდარი – ბელაფონტე) რეჟ. ყარამან (გუგული) მგელაძე 1975: „სიყვარული, ივერია და…“ რეჟ. ზაალ კაკაბაძე 1977: „უმცროსი და“ რეჟ. ზაალ კაკაბაძე 1984: „ჩხიკვთა ქორწილი“ (სატელევიზიო ფილმი-ზღაპარი) რეჟისორები ევგენი გინზბურგი, ლეონიდ კოსტიუკი 1986: „არგონავტები“ (აიეტი) რეჟ. ევგენი გინზბურგი 1989: „ცხოვრება დონ კიხოტისა და სანჩოსი“ რეჟ. რევაზ (რეზო) ჩხეიძე 1980: საქართველოს სსრ დამსახურებული არტისტი 1990: საქართველოს სსრ სახალხო არტისტი 1997: ღირსების ორდენი 2010: თბილისის საპატიო მოქალაქე ქართული მუსიკის ენციკლოპედიური ლექსიკონი, თბ., 2015, გვ. 559 ვიკიციტატაში არის გვერდი თემაზე: თემურ წიკლაური თემურ წიკლაური — საქართველოს ბიოგრაფიული ლექსიკონი თემურ წიკლაური [დაარქივებული] — ეროვნული ფილმოგრაფია თემურ წიკლაური კინოფილმების ინტერნეტ-მონაცემთა ბაზაში თემურ წიკლაურის ბლოგი ↑ 1.0 1.1 „გარდაიცვალა მომღერალი თემურ წიკლაური“. 1tv.ge. ციტირების თარიღი: 1 თებერვალი, 2021. შეამოწმეთ თარიღის პარამეტრი |access-date=-ში (დახმარება) ↑ თბილისის საპატიო მოქალაქეები. თბილისის მერია. დაარქივებულია ორიგინალიდან — 2018-08-23. ციტირების თარიღი: 2018-08-01. ↑ თემურ წიკლაურის ბიოგრაფია. ეროვნული ფილმოგრაფია. დაარქივებულია ორიგინალიდან — 2016-04-19. ციტირების თარიღი: 2018-08-01. ↑ თემურ წიკლაური. ბიოგრაფიული ლექსიკონი. ↑ ქართული სცენის „არწივს“ თემურ წიკლაურს ვარსკვლავი გაუხსნეს. Palitravideo.Ge (23 იანვარი, 2014). ↑ „თემურ წიკლაური ბოლო გზაზე ტაშით გააცილეს“. fortuna.ge. 2021-02-04. ციტირების თარიღი: 4 თებერვალი, 2021. შეამოწმეთ თარიღის პარამეტრი |access-date=-ში (დახმარება) ↑ „თემური შვილის გვერდზე დაწოლილა და უთქვამს, მე აქ უნდა დავიმარხოო. ეს იყო მისი ანდერძი, რომელიც შევასრულეთ“. კვირის პალიტრა. 2021-02-08. ციტირების თარიღი: 31 იანვარი, 2024. შეამოწმეთ თარიღის პარამეტრი |access-date=-ში (დახმარება) ↑ თბილისში ერთ-ერთ სკვერს თემურ წიკლაურის სახელი მიენიჭა ↑ “ხმა ალია სულისა” – თემურ წიკლაურზე წიგნი გამოიცა